নির্বাচনের ফল জানা হলোনা শ্রীমঙ্গলের সংরক্ষিত কাউন্সিলর প্রার্থী শ্বাশতি নাগ সিক্তার। নিজ ভোটাধিকার প্রয়োগ শেষে আজ সকাল ১১ টায় মৃত্যুর কোলে ঢলে পড়েন। বিষাদের ছায়ায় ছেয়ে গেলো শ্রীমঙ্গল পৌর এলাকা।  জানা যায় , শ্রীমঙ্গল শহরের পূর্বাশা আবাসিক এলাকার বাসিন্দা পৌরসভার ৪নং, ৫নং ও ৬ নং ওয়ার্ডের সংরক্ষি মহিলা কাউন্সিলর প্রার্থী ছিলেন শ্বাশতি নাগ সিক্তা। সকাল ১০ টার দিকে নিজ কেন্দ্রে ভোট দান করে ৫ নং ওয়ার্ড পরিদর্শনে যাওয়ার পথে তার বুকে প্রচ- ব্যথা অনুভব করেন। এর কিছুক্ষণের মধ্যেই লুটিয়ে পড়েন তাকে বহনকারী যানবাহনের মধ্যে। তার সাথে থাকা লোকজন দ্রুত শ্রীমঙ্গল পলি ক্লিনিকে নিয়ে যান। সেখানে তার অবস্থার অবনতি হলে তাকে মৌলভীবাজার সদর হাসপাতালে পাঠানো হয়। পথিমধ্যেই তার মৃত্যু ঘটে।    এলাকাবাসী সূত্রে জানা  যায় তার নির্বাচনী এলাকায় তিনি বেশ জনপ্রিয় ছিলেন। তার বিজয়ী হওয়ার সম্ভাবনা ছিল বেশি। তার সাথের অপর প্রতিদ্বন্ধিরা হলেন ঝর্না আক্তার ও হেলেনা চৌধুরী। সদ্য পরলোগত শ্বাশতি নাগ বৈবাহিক জীবনে দুই সন্তানের জননী।    জেলা নির্বাচন কমিশনার আব্দুল বারিক জানান, নির্বাচনের পূর্বে কোন প্রার্থী মারা গেলে ঐ এলাকার ভোট স্থগিত করা হত। ভোট শুরু হওয়ার পর তার মৃত্যু হওয়ায় নির্বাচন পরিচালনায় কোন ব্যঘাত হবে না।